Barak Obama prezident bo'lsa, "dushmanlar" bilan gaplashadi
Amerika askarlarini Iroqdan chiqarish, Eronni yadro dasturidan voz kechishga ko'ndirish, Guantanamo qamoqxonasini yopish. Barak Obama A
Demokratlardan prezidentlikka nomzod senator BarakObama noyabrda respublikachi senator Jon Makkeyn bilan bellashadi. Obama, prezidentlikka saylansa, AQSh tashqi siyosatini butunlay yangilamoqchi. "AQShga dushman davlatlar rahbarlari bilanuchrashishga, ular bilan muloqot boshlashga tayyorman",- deydi Obama. Amerika askarlarini Iroqdan chiqarish, Eronni yadro dasturidan voz kechishgako'ndirish, Guantanamo qamoqxonasini yopish. Barak ObamaAmerika tashqi siyosatida katta o'zgarishlar va'da qilmodqa. "Siyosatni boshdan oyoq yangilaymiz. Qo'shma Shtatlar, avvalgidek, ishlari bilanboshqalarga namuna, yo'lboshchi bo'lishga qodir",- deydi Obama. Amerikaning avvalgi prezidentlari ham tashqi siyosat bobida shunday bayonotlarbilan chiqqan, deydi tahlilchilar. Xususan Garri Truman, Jon Kennedi vaboshqalar demokratiya va inson huquqlari targ'ibotini hamda qashshoqlikkaqarshi kurashni birdek muhim vazifa deb bilgan. Piter BeinartAQSh tashqi siyosati bo'yicha yetakchi mutaxassislardan. "Barak Obamaning fikrlari", - deydi u, "sobiq prezident Vudro Vilsonni yodgatushiradi. Ya'ni "dunyo davlatlari birdek xavf bilan yuzlashmoqda – iqlimo'zgarishi, ekologik muammolar, iqtisodiy beqarorlik kabi masalalargabirgalikda yechim qidirish zarur" degan fikrni olg'a suryapti". Iroq masalasida, Obama AQSh qurolli kuchlarini bu mamlakatdan sekin-asta, 16 oyichida chiqaramiz deydi. Yaqinda AQSh-Isroil Aloqalari qo'mitasida qilgannutqida esa Eron mavzusida quyidagi bayonot bilan chiqdi. "Eron atom qurolini qo'lga kiritmasligi uchun vakolatimni to'liq ishga solaman",-deydi Barak Obama. Bu so'zlar respublikachi raqibi senator Jon Makkeyngaqaratilgan. Makkeyn Obamani sodda va tashqi siyosatda tajribasiz nomzod deyabaholaydi. Obamaning Eron kabi davlat rahbarlari bilan shartsiz gaplashishtashabbusini bir necha bor masxara qilgan. "Gavana va Pxenyanga o'tirgan zolim rahbarlar bilan hech qanday shartsiz,to'g'ridan-to'g'ri gaplashaman deyish – yengil-yelpi, yuzaki mulohazadan darakberadi",- deydi Jon Makkeyn. Barak Obama esa sobiq prezidentlar, jumladan respublikachi Ronald Regan hamshunday yo'l tutgan deya, tanqidlarni chetga surmoqda. Lekin gap tajribada,deydi vashingtonlik tahlilchi Helle Deyl. "Obama hali Senatda birinchi muhlatini ham tugatgan emas. Tashqi siyosat bobidapishmagan. Gaplariga diqqat bilan quloq tutsangiz, xalqaro siyosatningikir-chikiridan bexabar yosh siyosatchi ekanini sezasiz". Obama bunga javoban "bolalik yillarimning bir qismi Indoneziyada o'tgan",- deydi.10 yoshigacha Jakartada maktabga qatnagan. AQShda Kolumbiya va Garvarduniversitetlarida tahsil olgan. "Obamaningtarjimai holi avvalgi prezidentlardan farq qiladi",- deydi siyosatshunos PiterBeinart. "Obama Indoneziyada ulg'aygan. Onasi Kanzas shtatidan, otasi esa AQShgao'qish uchun kelgan keniyalik talaba bo'lgan. Buning ustiga, deydi Beinart,AQSning qora tanli ilk prezidenti bo'lishi uning mavqeini ko'taradi. Lekin bu –AQShga xalqaro maydonda yon berishadi degani emas. Davlatlar orasida manfaatlarto'qnashuvi o'z yo'liga". Obama saylovchilar orasida "o'zgarishlar davri keldi" degan shiori bilantanilgan. Uning tarafdorlarini asosan yoshlar tashkil etadi.